Compareerde voorde ondergesc h.ren gecommitteerde wtten Achtb. raedt van Iustitie in Batt-a Baboe van suratte slaeff van de h-r maioor Adriaen Anthonis, den.e verclaerde ende conferreerde, hoe dat nu omtrent tsedert acht maenden herwaerts eenen Ioan fernandes mestys met s.ra Isabella parera, huysvrouw van gem. h.r mayoor seer familiare ommeganck ende suspecte conversatie metten anderen gehadt hebben, sulx gelyck niet anders conde presumeren alls een man met syn wyff soude connen hebben, ende dat ten tyde dat den h.r mayoor noch hier was, verscheyden reysen in den thuyn van gem. h.r. majoor de genoemde Ioan by gem. s.ra is ge„ comen, metten, anderen seer suspecte ende familiare conversatie gehouden, dat hem oock verscheyder reysen als by malcanderen alleen waren, hem gev . hebben balast wech te gaen, daeruyt niet anders conde bedencken ofte hebben vleeschelyck metten anderen geconverseert, dat nu ontrent vier maenden geleden de gem.e Ioan met de voorn Isabella beraetslaecht hebbende om met den anderen de vlucht over solor naar de manilhas te nemen, tselve als doen hem gev.e te kennen gegeven ende hem versocht hebben mede te willen gaen, dat hy gev.e consenteerde, gelyck tot verscheyde tyden daernaer tselve niet alleen hem maer oock de andere slaeff ende slavinne namentlijk Ioseph ende Lucretia meer„ malen gevraecht ende hy soo wel als genoemde slaeff ende slavin daerin geconsenteert heerde mede dat op seeckeren tyt met de voorn s.ra Isabella ten dien eynde woorden heb„ bende ende gem : Isabella met hem gev.e overleggende oft gaen soude ofte niet, hy gev.en overleggende, oft gaen soude of niet, hy gev.en tegens haer gesecht heeft, wilt gy niet gaen soo sal ick geen, Ende dat daernaer sy Isabella in haer voorgenoemen desseyn volhardende, Belooffde tselve te sullen voltrecken, gelyck als doen resolveerden op sondach avont voorleden den 28 deser verleden maent marty door te gaen ende dat de gem . Ioan als dan met een tingan buyten de boom leggen ende eenen steven gomes paparger des voorsz sondachs inde schemer avont de gem. s.ra Isabella met een cleyn prauwtien